

ที่ มท ๐๘๑๖.๒/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 เมษายน ๒๕๖๔

เรื่อง ขอความร่วมมือแจ้งข้อมูลการจัดสรรเงินอุดหนุนเพิ่มเติม นักเรียนทุนเสมอภาค (กลุ่มรอยต่อ)

เรียน ผู้ว่าราชการจังหวัด (ตามบัญชีแนบท้าย)

อ้างถึง ๑. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๕๕๖ ลงวันที่ ๑๘ มีนาคม ๒๕๖๔

 ๒. หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๗๒ ลงวันที่ ๒๙ มกราคม ๒๕๖๔

 สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๑๕๔๒/๒๕๖๔

ลงวันที่ ๒๒ เมษายน ๒๕๖๔ จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่น ได้แจ้งการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัดองค์กรปกครองส่วนท้องถิ่นกลุ่มเดิม ที่ได้รับทุนต่อเนื่อง และกลุ่มคัดกรองใหม่ ภาคเรียนที่ ๒/๒๕๖๓ ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษา (กสศ.)
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งผลกระทบต่อนักเรียน
ทุนเสมอภาคโดยเฉพาะกลุ่มช่วงชั้นรอยต่อที่มีความเสี่ยงหลุดออกจากระบบการศึกษา จึงจัดทำโครงการ
จัดสรรเงินอุดหนุนนักเรียนทุนเสมอภาคเพิ่มเติม (กลุ่มรอยต่อ) ที่ได้รับเงินอุดหนุนแบบมีเงื่อนไขต่อเนื่อง
จากปีการศึกษา ๒๕๖๓ ใน ๓ ระดับชั้น คือ ชั้นอนุบาล ๓, ประถมศึกษาปีที่ ๖ และมัธยมศึกษาปีที่ ๓ เพื่อให้
ความช่วยเหลือดูแลนักเรียนทุนเสมอภาคให้ได้รับโอกาสทางการศึกษาในระดับที่สูงขึ้นในภาคเรียนที่ ๑/๒๕๖๔ จึงขอความร่วมมือจังหวัดแจ้งองค์กรปกครองส่วนท้องถิ่น สร้างความเข้าใจกับสถานศึกษา เรื่องแนวทางการบริหารจัดการเงินอุดหนุนนักเรียนทุนเสมอภาคเพิ่มเติม (กลุ่มรอยต่อ) และปฏิทินการดำเนินงานการจัดสรรเงินอุดหนุนเพิ่มเติม นักเรียนทุนเสมอภาค (กลุ่มรอยต่อ) ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และดำเนินการ ดังนี้

 ๑. มอบหมายสถานศึกษาเป็นหน่วยจัดการและดำเนินการจัดสรรเงินอุดหนุนเพิ่มเติม
โดยสามารถตรวจสอบรายชื่อนักเรียนทุนเสมอภาคที่ได้รับการจัดสรรเงินอุดหนุนผ่านระบบคัดกรองนักเรียน
ทุนเสมอภาค https://dla.thaieduforall.org ได้ตั้งแต่วันที่ ๒๘ เมษายน ๒๕๖๔ เป็นต้นไป

 ๒. กำกับ ติดตามให้สถานศึกษาบันทึกข้อมูลแบบการใช้จ่ายเงินอุดหนุนนักเรียนทุนเสมอภาคเพิ่มเติม และข้อมูลสถานะการศึกษาต่อของนักเรียนที่ได้รับเงินอุดหนุนเพิ่มเติม ผ่านระบบคัดกรองนักเรียน
ทุนเสมอภาค ให้แล้วเสร็จภายในวันที่ ๑๔ พฤษภาคม ๒๕๖๔

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

รอง อสถ............................

ผอ.กศ................................

ผอ.กง.ยศ...........................

หน.ฝ..................................

จนท...................................

พิมพ์/ทาน.........................

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

รอง อสถ.............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................